Bezig met het aanmaken van Overleg bestand:Museum M'n Hökske LR (4).jpg - DeurneWiki
Bezig met het aanmaken van Overleg bestand:Museum M'n Hökske LR (4).jpg
Overgenomen van "https://www.deurnewiki.nl/wiki/index.php?title=Overleg_bestand:Museum_M%27n_Hökske_LR_(4).jpg" CABIN 7 INN (Dali, China) - foto's, reviews en prijsvergelijking - TripAdvisor
Nr. 54 van 1.735 B&B’s/pensions in Dali
15,8 km naar Luchthaven Dali
Krijg snel antwoord van medewerkers en voormalige gasten van Cabin 7 Inn. Lekker, lekkerder, lekkerste – Vuurvliegie se lekkervurigeaffêre
#NaNoWriMo2109, Hope, My Afrikaans, Sport, Suid-Afrika
Lekker, lekkerder, lekkerste
Date: November 3, 2019Author: Vuurvliegie se lekkervurigeaffêre 18 Comments
Wat ŉ lieflike dag. Die Afrikason bak vroegoggend my uit die bed. Buite skitter die son soos ŉ gletsvrye diamant, wit en skerp. Dis ŉ nuwe dag in Suid-Afrika.
Sien, die Webb Ellis trofee kom saam met die rugby wêreld kampioene huistoe. Ons afrigter, Rassie Erasmus, Springbokspan en speler Pieter-Steph du Toit is die Rugby World Cup Awards 2019 manne van die jaar! Die Springbokke het gewys #StrongerTogether is nie net ŉ hutsmerk slagspreuk nie, hulle het ons en die Ingelse en die wêreld ŉ meesterklas in eenheid en saamwerk aangebied. Dis nou lekker.
Lekkerder is dat my gedagtes en uitkyk die laaste paar weke saam met derduisende #ImStaying lede van mor en kla en verdagmaking verander het na goeie gedagtes, goeie woorde en goeie dade.
Die toestand van ons land – korrupsie, geweld, haatspraak het my ŉ ruk gelede hierdie laat neerpen:
“Ek is so moeg van almal se bêrestories wat my almaardeur aanpraat. Dit maak my einaseer. Amper soos ŉ feesvarkie wat op ŉ blouwarm kainsplek aankom. Die feesgeleentheid lankal verby, reeds vensterbankhoogte en hopeloos te laat vir kakebeen tyd. Uitgesluit. Al die pret en gemeensaamheid verby, net krummels oor. Die woestewasie en ketaza van almal wat my tallietaks met dagrowery, vertel my alles van my herkoms is daggasleg. Dit maak my kop hoeihaai. Dis faikonta sodat Afrikaans en geskiedenis reg gepraat moet word. Is dit nodig om so vasboude te wees en aan seer en onreg vas te hou. Moet daar altyd ŉ tongslanery en gougrype wees om ons menswees in te perk. Ek wil nie moet kopslaan nie, ek wil net leef en laat leef. Is dit so baie gevra?”
Die Jeremiade het in my notaboek bly lê.Lekker dat ek nie meer so voel nie, want in Suid-Afrika sedert September 2019 is wonders aan die gebeur.
Lekkerste die besef vanmore dat die geweeklaag in annerlike Afrikaans is net moontlik omdat hierdie taal van my hart net hier aan die suidpunt van Afrika hoort.
Dat ons dankie moet vertel aan ons Khoisan, Maleier, Xhosa, Hollandse, Franse, Ierse, Ingelse en wie weet nog voorsate. Ons kombuistaal wat jonk en sterk is. Wat een van elf landstale in Suid-Afrika is.
Dis net hier waar almal my kan verstaan as ek aikôna, eina, koeksister, braaivleis, bobotie, gogo, nene, piesang, voertsek en faikonta sê.
Lekker-lekkerste verby is dat die woord lekker na gister se rugby sege in betekenis verbreed het. Ek lees op Letterlik die raak:
Lekker (S nw)
Onbeskryflike lekkerte op die punt van jou tong
Wanneer SA die wêreldbeker teen Engeland wen
Maar lekker is baie breër as dit. Lekker is ons menswees, ons samesyn, ons kosse en tradisies. Dis ŉ multi-sensoriese woord. Jy voel, ruik, proe, sien lekker.
Lekker as jou geliefde van baie jare jou vertel jy lyk mooi en jou in sy arms neem.
Lekker as die geur van beskuit deur die huis vloei en jou Ouma en Oumagroot en geslagte terug se warm omgee en sorg harte klop binne jou.
Lekker die malse soetheid van die eerste nektarien, of die oopbreek van die bloedrooi waatlemoen in jou mond ontplof.
Lekker is die braaivleis se reuk, en rose se ruik, en die son se warmte op jou kop terwyl jy in die swembad dryf.
Lekker is die oopmaak van ŉ splinternuwe boek, die reuk van die ink, die wete dat jy op reis gaan, sonder om ŉ voet te versit.
Lekker is die reuk van skoon linne, as jy doodmoeg daai laken so lig en die skoon en son omgewe jou sinne en ontvang jou moeë lyf.
Lekker as ‘n kleine kindjie met arms oop op jou afstorm, want jy tel as sy liefmens.
Lekker as jou hond jou witoog vir daardie ekstra beskuithappie wanneer jy koffie drink. Lekker as hy sy lippe smak omdat jy dit vir hom in die koffie gedoop het.
Lekker is die getjirp by my skryfkamer se venster as die suikerbekkies kom suikerwater soek, of die wewers, soos geel kersversierings in die witstinkhout, ongeduldig wagtend op hulle saad en meelwurm en suet bederf.
Lekker as die vreemdeling by die straathoek jou groet.
Lekker as jy vir iemand iets doen en hulle sê: “God seën jou.”
Lekker die warm bekeer as jy weet jou Skepper het nou net met jou gepraat.
Lekker om ekkerigheid en selfsug te laat gaan
Lekker om elkeen sy plek in die son te gun.
Lekker as jy sien hoe Siya Kolisi daai koppe omhoog hou en sy maters en Suid-Afrika saam juig.
Lekker is ons is sterker saam, lekker is dit om te sê ek bly.
Lekker is om te kan sê: dankie, siyabonga, thank you, ngiyathokoza, enkosi, ngiyabonga, ke a leboga, ke a leboha, ndi a livhuha en ndza khensa.
Lekkerder is as jy in ŉ landstaal groet en iemand glimlag breed omdat jy probeer.
Lekkerste is as jy ook asseblief, goeidag en totsiens kan sê. Dis hoe ons lekker in Suid-Afrika saam kan groei.
Lekker is die wete dat lekker se omvang nie in die elf landstale vasgevat kan word nie. Lekker is lekker en net Suid-Afrikaners sal dit verstaan.
Julle moet lekker bly, lekker rus en lekker werk die week.
Die koppie is op pad huistoe, daarom wag die lekkerste lekker gevoel ons nou .in
Ons is kampioene.
My bede: Lekker gaan ons saamwerk om Suid-Afrika die lekkerste plek ter wêreld vir iedermens te maak.
NS. Nou weet julle hoekom ons gesin se winkel Lekker fireplaces, braais and décor is.
NS. NS. Hierdie is my derde #NaNoMiWro2109 skryfsel. My woordtelling trek darem op 6513 woorde vir die eerste drie dae. Dankie vir die inloer.
#ImStaying#Lekker#SpringbokkePieter-Steph du ToitRassie ErasmusRugby World Cup Awards 2019
Previous Previous post: Net groen en goud
Next Next post: Ag siestog julle nat waslappe
18 thoughts on “Lekker, lekkerder, lekkerste”
Lekker om by jou te kan lees, Vliegie. Kosbare, diep skrywe.
Hallooo! Lekker om jou hier te vind.🤗❤✏📚
Lekker dat jy Afrikaans kan gooi, so mooi soos net jy kan.
Help met faikonta, wat beteken dit?
Kwansuis; kastig, kamma: ly is nou faikonta ‘n slagter. Faikonta kwaad wees. Die faikonta geld is sommer doppies.
Dankie, dis so lekker om te kan vra
Jy skryf soooo lekker, lekkerste lekker!!
Hallo rasieleier maat! Dis my plesier en rêrig lekker.
Dit was omtrent n lekkerte.
Hallooo, dankie dat jy kom kuier het.🤗🌻
Lekker om die lekkerte te lees van ‘n lekker blogmaat wat lekker net weer lekker maak!
Halloo Woordnoot. 🌻🤗💝✏📚
Dankie vir die deel van hierdie lekker positiewe skrywe. Het iemand al vir jou gesê jy is slim…. baie baie slim. Ek wonder altyd waar hou jy al daardie inligting 😊 een kop is te klein vir dit. Lekker begin dit nou hier reën!!
Stuur vir ons reën seblief.
Ai dit het so belowend gelyk en dit dreun en blits maar toe val die reën net ‘n bietjie. Mag die wolke oor ons oopgaan!!!
Ons bosveldvisvanger wat altyd reën aankondig se tjiptjir is afwesig.😥